Viljandi fylke

Viljandi, eller Viljandimaa, (estisk: Viljandi maakond) er et av 15 fylker i Estland. Det ligger sør i landet. Viljandi grenser til Järva i nord, Jõgeva i nordøst, Tartu i øst, Valga i sørøst og Pärnu i vest. Viljandi grenser også til Latvia i sør.

 Historie 
Viljandi i middelalderen kjent under sitt tyske navn Fellin og var et regionalt handels- og maktsenter. Landbruket her er meget godt, og dette var det første området hvor bønder begynte å kjøpe ut jord fra godseiere på 1800-tallet. De frie gårdsbrukene kom til å bli større i Viljandi enn i andre deler av Estland.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 152. Også den allmenne levestandarden og lesekyndigheten var høyere i Viljandi i historisk tid – et flertall kunne lese og skrive allerede i første halvdel av 1800-tallet.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 152.

 Kommuner 
Fylket er inndelt i kommuner. Etter en omfattende kommunereform i 2017 består fylket av en bykommune (estisk: linnad) og tre landkommuner (estisk: vallad).

Bykommuner
Viljandi
Landkommuner:
Põhja-Sakala
Mulgi
Viljandi

 Referanser 

 Eksterne lenker